CELEX: 32017D0131
Language: hu
Date: 2017-01-24 00:00:00
Title: A Bizottság (EU) 2017/131 végrehajtási határozata (2017. január 24.) bizonyos ausztriai postai ágazati szolgáltatásoknak a vízügyi, energiaipari, közlekedési és postai ágazatban működő ajánlatkérők beszerzési eljárásainak összehangolásáról szóló 2004/17/EK európai parlamenti és tanácsi irányelv alkalmazása alóli mentesítéséről szóló 2014/184/EU végrehajtási határozat módosításáról (az értesítés a C(2017) 259. számú dokumentummal történt) (EGT-vonatkozású szöveg. )

26.1.2017   
            
            
               HU
            
            
               Az Európai Unió Hivatalos Lapja
            
            
               L 21/103
            
         A BIZOTTSÁG (EU) 2017/131 VÉGREHAJTÁSI HATÁROZATA
   (2017. január 24.)
   bizonyos ausztriai postai ágazati szolgáltatásoknak a vízügyi, energiaipari, közlekedési és postai ágazatban működő ajánlatkérők beszerzési eljárásainak összehangolásáról szóló 2004/17/EK európai parlamenti és tanácsi irányelv alkalmazása alóli mentesítéséről szóló 2014/184/EU végrehajtási határozat módosításáról
   
      
         (az értesítés a C(2017) 259. számú dokumentummal történt)
      
   
   (Csak a német nyelvű szöveg hiteles)
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vízügyi, energiaipari, közlekedési és postai ágazatban működő ajánlatkérők beszerzési eljárásainak összehangolásáról szóló, 2004. március 31-i 2004/17/EK európai parlamenti és tanácsi irányelvre (1), és különösen annak 30. cikke (5) és (6) bekezdésére,
   a Közbeszerzési Szerződések Tanácsadó Bizottságával folytatott konzultációt követően,
   mivel:
   
               (1)
            
            
               Az Österreichische Post AG (a továbbiakban: az Osztrák Posta) a 2004/17/EK irányelv 30. cikkének (5) bekezdése szerinti kérelemmel fordult a Bizottsághoz. A kérelem az Osztrák Posta által Ausztria területén nyújtott bizonyos postai szolgáltatásokra, valamint egyes, a postai szolgáltatásoktól eltérő szolgáltatásokra vonatkozik. A kérelemben ismertetett szolgáltatások a következők:
               
                           a)
                        
                        
                           vállalati ügyfelek közötti (a továbbiakban: B2B), valamint vállalati és lakossági ügyfelek közötti (a továbbiakban: B2C) címzett levelekkel kapcsolatos, nemzeti szintű postai szolgáltatások (belföldi és bejövő levelek);
                        
                     
                           b)
                        
                        
                           lakossági ügyfelek közötti (a továbbiakban: C2C), valamint lakossági és vállalati ügyfelek közötti (a továbbiakban: C2B) címzett levelekkel kapcsolatos, nemzeti szintű postai szolgáltatások (belföldi és bejövő levelek);
                        
                     
                           c)
                        
                        
                           címzett nemzetközi (kimenő) B2B és B2C (a továbbiakban: B2X), valamint C2B és C2C (a továbbiakban: C2X) levelekkel kapcsolatos postai szolgáltatások;
                        
                     
                           d)
                        
                        
                           címzett reklámküldeményekkel kapcsolatos nemzeti és nemzetközi szintű postai szolgáltatások;
                        
                     
                           e)
                        
                        
                           címzetlen reklámküldeményekkel kapcsolatos nemzeti és nemzetközi szintű postai szolgáltatások;
                        
                     
                           f)
                        
                        
                           címzett és címzetlen hírlapokkal kapcsolatos postai szolgáltatások;
                        
                     
                           g)
                        
                        
                           postaszolgálat-irányítási szolgáltatások;
                        
                     
                           h)
                        
                        
                           elektronikus adathordozókhoz kapcsolódó és kizárólag ilyen adathordozón nyújtott értéknövelt szolgáltatások;
                        
                     
                           i)
                        
                        
                           bélyeggyűjtői szolgáltatások – különleges postai bélyegek;
                        
                     
                           j)
                        
                        
                           pénzügyi szolgáltatások.
                        
                     
         
               (2)
            
            
               A Bizottság 2014. április 2-án elfogadta a 2014/184/EU végrehajtási határozatot (2). E határozattal Ausztriában az alábbi postai szolgáltatások mentességet kaptak a közbeszerzési szabályoknak való megfelelés alól.
               
                           a)
                        
                        
                           postaszolgálat-irányítási szolgáltatások;
                        
                     
                           b)
                        
                        
                           elektronikus adathordozókhoz kapcsolódó és kizárólag ilyen adathordozón nyújtott értéknövelt szolgáltatások;
                        
                     
                           c)
                        
                        
                           bélyeggyűjtői szolgáltatások és saját néven nyújtott fizetési szolgáltatások.
                        
                     
         
               (3)
            
            
               A kérelemben felsorolt további szolgáltatások vonatkozásában a Bizottság úgy ítélte meg, hogy a mentesítéshez szükséges feltételek nem állnak fenn, ezért ezekre továbbra is a 2004/17/EK irányelv alkalmazandó.
            
         
               (4)
            
            
               Az Osztrák Posta 2014. június 24-én a 2014/184/EU végrehajtási határozat részleges megsemmisítése érdekében keresetet (3) nyújtott be az Európai Unió Bíróságának Törvényszékéhez.
            
         
               (5)
            
            
               2016. április 27-én a Törvényszék megsemmisítette a 2014/184/EU végrehajtási határozat arra vonatkozó részeit, hogy az irányelv továbbra is alkalmazandó Ausztriában a címzett nemzetközi B2B és B2C levelekkel kapcsolatos postai szolgáltatások piacára. A Törvényszék elutasította az Osztrák Posta keresetét a fennmaradó részek tekintetében.
            
         
               (6)
            
            
               A 2014/184/EU végrehajtási határozatot ezért ennek megfelelően módosítani kell,
            
         A KÖVETKEZŐKÉPPEN HATÁROZOTT:
   1. cikk
   A 2014/184/EU végrehajtási határozat 1. cikke a következő ponttal egészül ki:
   
      
                  „e)
               
               
                  a címzett nemzetközi B2B és B2C levelekkel kapcsolatos postai szolgáltatások;”.
               
            
   2. cikk
   Ennek a határozatnak az Osztrák Köztársaság a címzettje.
   
      Kelt Brüsszelben, 2017. január 24-én.
      
         
            a Bizottság részéről
         
         Elżbieta BIEŃKOWSKA
         
            a Bizottság tagja
         
      
   
   
      (1)  HL L 134., 2004.4.30., 1. o.
   
   
      (2)  A Bizottság 2014/184/EU határozata (2014. április 2.) bizonyos ausztriai postai ágazati szolgáltatásoknak a vízügyi, energiaipari, közlekedési és postai ágazatban működő ajánlatkérők beszerzési eljárásainak összehangolásáról szóló 2004/17/EK európai parlamenti és tanácsi irányelv alkalmazása alóli mentesítéséről (HL L 101., 2014.4.4., 4. o.).
   
      (3)  Österreichische Post AG kontra Európai Bizottság, T-463/14. sz. ügy, EU:T:2016:243)